Citroën se C5 Aircross eiesoortig en gerieflikCitroën se C5 Aircross boks in ŉ baie mededingende segment en prysklas, maar daar is tog ŉ paar dinge wat in sy guns tel. Die C5 Aircross se prys wissel tussen R633 000 en R648 000. In die C-sportnutssegment is sy mededingers onder andere die Toyota RAV4, Volkswagen Tiguan, Hyundai Tucson, Mazda CX-5 en Kia se Sportage. So wat maak die C5 Aircross anders? Hy staan uit. Vandag se sportnutse lyk baie eenders, maar in sy opgeknapte gewaad kry die C5 dit wel nog reg om koppe te draai. Die vyfjaar/100 000 km-diensplan en ‑waarborg is beslis ŉ groot pluspunt en daar is verdere gemoedsrus met Citroën wat onder die Stellantis-groep val. Die C5 se ritgehalte, grondvryhoogte en groot kattebak kan jou dalk moontlik net oortuig om ŉ kans op dié buiteperd te waag. Nuwe ontwerp en binneruim Die C5 Aircross is regtig mooi. Sy ronde lyne help hom uitstaan met van sy mededingers se ontwerpe wat meer aan die hoekiger kant is. Die blinkswart paneel voor met silwer aksentstrepe, dagryligte en Citroën se nuwe logo trek dadelik die aandag en ŉ herontwerpte buffer rond die prentjie netjies af. Aan die binneruim is daar ook heelwat verander en die oop en ergonomiese kajuit is werklik gerieflik. Die nuwe 10”‑mediaskerm is boontoe geskuif en verseker dat die kontroles binne beter bereik is. Daar is ook ŉ digitale skerm voor die bestuurder. Daar is nie enige fisieke knoppies om die funksies soos lugversorging te beheer nie, maar groot ikone aan die onderkant van die raakskerm beteken jy kan vinnig en maklik na die verskillende funksies oorslaan. Daar is wel ŉ volumeknoppie. Die gerief van die breë sitplekke wen vir die C5 nog punte. Daar is 15 mm se bykomende sponsmateriaal tot die sitplekke gevoeg en dit is met nuwe materiale oorgetrek wat tot gevolg het dat jou sitvlak regtig baie gemaklik is en ŉ mens gerieflik die lang pad sal kan aandurf. Die sagte materiale word na heelwat oppervlakke oorgedra en dra by tot die gevoel van luuksheid en gerief. In die tweede ry sitplekke is daar drie individuele sitplekke, almal dieselfde breedte. Elke sitplek kan individueel vorentoe of agtertoe beweeg word en die rugleunings kan ook individueel verstel word. Die middelkonsole is ook goed uitgelê met die aansitterknoppie, die skakelaar vir ratskakelings, bestuursmodusse-skakelaar en elektroniese handrem wat alles bymekaar is om sake te vergemaklik. Die C5 bied die tweede grootste kattebak in sy segment. Daar is meer as genoeg ruimte vir die gemiddelde gesin en dit is redelik maklik om al die kinders se bagasie in te kry. Op die pad Die C5 Aircross bied ŉ puik 230 mm-grondvryhoogte wat die beste in dié segment is en wat beteken hy skrik nie vir grondpaaie nie. Die fantastiese vering en so te sê geen bakrol nie beteken padhouvermoë is in die kol vir dié soort voertuig. Ons het ŉ grondpad op die proef gestel en die geskud was regtig min. Die stil kajuit het ook beïndruk. Onder die kap is ŉ 1.6‑viersilinderturbopetrolenjin wat 120 kW en 240 Nm bied. Die enjin se programmering is aangenaam en die versnellerkalibrasie glad en eweredig. Die 6-spoed‑ outomatiese ratkas is lekker glad. Slotsom Die C5 Aircross het ondanks tawwe mededinging verskeie pluspunte wat hom van die kompetisie onderskei. As jy dus op soek is na ŉ tikkie Franse flair, gemak en luuksheid en nie dieselfde sportnuts as almal wil ry nie, is die C5 moontlik die een vir jou. Die diensplan en waarborg maak hom net soveel aanlokliker, veral in dié prysklas. Die reeks lyk só: Die reeks word gedek deur ŉ 5 jaar/100 000 km‑waarborg en ‑diensplan. Die kompetisie lyk só: 5 jaar/60 000 km‑diensplan 5 jaar/100 000 km‑diensplan 10 jaar/1 000 000 km‑enjinwaarborg (vir eerste eienaar) 5 jaar/60 000 km‑ diensplan 5 jaar/90 000 km‑diensplan 6 jaar/90 000 km‑diensplan 5 jaar/90 000 km‑diensplan 6‑dienste‑diensplan 5 jaar/90 000 km‑diensplan Die waarde wat deur die Haval, Mahindra and Chery gebied word, kan nie geïgnoreer word nie, maar indien dit ritgehalte is waarna jy op soek is, is daar niks wat die C5 Aircross kan klop nie.